в Решение за изпълнение (ЕС) 2018/1203.
 (7)
 Настоящият регламент следва да се прилага от 1 юли 2020 г. с цел да се осигури непрекъснатост на вноса на посочения дървен материал.
 (8)
 Настоящият регламент следва да се прилага до 30 юни 2023 г., за да се даде възможност за преразглеждане на неговото прилагане до тази дата.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Специални изисквания за временна дерогация
 Чрез дерогация от член 8, параграф 1 и точка 87, букви а) и б) от приложение VII към Регламент за изпълнение (ЕС) 2019/2072 въвеждането в Съюза на дървен материал от ясен (Fraxinus L.) с произход от или преработен в Съединените щати („посочения дървен материал“) се подчинява на изискванията в член 2 и в приложението към настоящия регламент.
 Член 2
 Фитосанитарен сертификат
 1. Посоченият дървен материал се придружава от фитосанитарен сертификат, издаден в Съединените щати, удостоверяващ, че той е свободен от карантинни вредители от значение за Съюза и от вредители, които не са включени в списъка на карантинните вредители от значение за Съюза, при условие че след инспекция се спазват мерките, приети съгласно член 30 от Регламент (ЕС) 2016/2031.
 2. Рубриката „Допълнителна декларация“ на фитосанитарния сертификат съдържа следните реквизити:
 а)
 изявлението: „В съответствие с изискванията на Европейския съюз, определени в Регламент за изпълнение (ЕС) 2020/2020/1002 на Комисията (*)
 (*)
 Регламент за изпълнение (ЕС) 2020/2020/1002 на Комисията от 9 юли 2020 година за предоставяне на дерогация от Регламент за изпълнение (ЕС) 2019/2072 по отношение на изискванията за въвеждането в Съюза на дървен материал от ясен с произход от или преработен в Съединените щати (OВ L 221, 10.7.2020 г., стр. 122)“;
 б)
 номера/номерата на пакета/пакетите, съответстващ(и) на всеки пакет, който се изнася;
 в)
 наименованието на одобреното съоръжение или съоръжения в Съединените щати.
 Член 3
 Дата на изтичане на срока на действие
 Срокът на действие на настоящия регламент изтича на 30 юни 2023 г.
 Член 4
 Влизане в сила и дата на прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 юли 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 юли 2020 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Решение за изпълнение (ЕС) 2018/1203 на Комисията от 21 август 2018 г. за оправомощаване на държавите членки да предвидят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или обработен в Съединените американски щати и за отмяна на Решение за изпълнение (ЕС) 2017/204 на Комисията (ОВ L 217, 27.8.2018 г., стр. 7).
 (3) Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
